Àrees Serveis Generals Presidència
Felicitació del Consell Insular de Formentera a Neus Mateu
El president del Consell Insular de Formentera, Jaume Ferrer, felicita Neus Mateu pel seu recent nomenament com a nova Directora insular de la Administració General de l'Estat a Eivissa i Formentera. Amb aquesta designació es cobreix la vacant generada al seu dia per Roger Sales el gener del 2017.
Casualment, aquest nomenament ha coincidit amb el període de vacances del president, que no ha pogut assistir a l’acte protocol·lari de nomenament.
No obstant això, la seva arribada ha de ser de gran ajuda per a afrontar els reptes que tenen ambdues institucions, entre els quals destaca el del reforç de la seguretat tal i com es va acordar a la darrera junta de seguretat celebrada a la nostra illa el passat mes de desembre.
Formentera entrega un regal institucional al Deportivo Alavés
El president del Consell de Formentera, Jaume Ferrer, ha entregat aquest migdia al president de l’Alavès un regal institucional per agrair la seva visita a l'illa de Formentera amb motiu del partit de la Copa del Rei que avui enfronta la SD Formentera amb el Deportivo Alavés. La placa ha estat feta sobre una base de marès on es pot llegir "L'illa de Formentera al Deportivo Alavés. Consell Insular de Formentera. 3 de gener del 2018". A dalt s’ha creat un fons metàl·lic de posidònia sobre una illa de Formentera per destacar el valor ambiental i la importància d’aquesta planta patrimoni de la humanitat. L'artesà local Andrés Rodríguez ha estat l'encarregat de fer aquest obsequi que passarà a formar part de la vitrina del club basc.
Una representant de la SD Formentera, així com el president Junta Insular de la Federació de Futbol de les Illes Balears, Vicent Bufí, han fet també entrega d'una placa commemorativa de l'encontre a l’Alavès. Després han mantingut un dinar al Restaurant Bellavista amb les directives dels dos clubs, el president del Consell i el conseller d'Esports, Jordi Vidal.
El Ple aprova el Catàleg de Llocs de Treball del Consell de Formentera
Avui s'ha celebrat el Ple ordinari del mes de desembre del Consell de Formentera. A la sessió plenària s'ha donat suport a la proposta d'aprovació definitiva de l'Ordenança d'ocupació de via pública amb terrasses i altres instal•lacions. "La nova normativa s'adapta i incorpora nous articles per facilitar els tràmits i també el serveu d'inspecció", segons ha explicat la consellera de Territori, Turisme i Comerç Alejandra Ferrer.
Així mateix la norma cerca trobar l'equilibri entre l'ús que fan dels espais públics els empresaris, restauradors i hostalers per exercir la seva activitat particular, amb l'interès públic de la societat, de forma que l'ocupació de la via pública es realitzi amb la menor interferència en els interessos generals dels ciutadans, els quals sempre prevaldran sobre els particulars. Cal destacar que per poder obtenir llicència per posar una terrassa els locals hauran d'obrir com a mínim entre el 15 de maig i el 15 d'octubre, "amb l'objectiu de que es millori que es dóna en temporada baixa i es beneficien els negocis que obrin més mesos". La proposta ha tengut el suport dels consellers de l'equip de Govern i el PSOE, i l'abstenció del PP i Compromís.
D'altra banda, s'ha donat el vistiplau a la proposta d'aprovació definitiva del Catàleg de Llocs de Treball del Consell de Formentera. La consellera responsable de Recursos Humans, Vanessa Parellada, s'ha compromès a continuar els treballs i les negociacions amb els representants legals dels empleats públics de la institució per fer efectiva una nova Valoració de llocs de treball que incorpori un Reglament de gestió de la Relació de Llocs de Treball. La proposta ha rebut el suport de tot el plenari excepte el Partit Popular que s'ha abstingut.
Regulació entrada vehicles
Així mateix, s'ha aprovat per unanimitat una moció d'urgència relativa a la Regulació d'entrada de vehicles. Amb aquesta moció el Ple del Consell de Formentera insta al Govern de les Illes Balears que amb caràcter urgent aprovi mesures normatives que permetin limitar el nombre d'entrada de vehicles a l'illa de Formentera.
Sobre aquest tema, el president Jaume Ferrer, al finalitzar el Ple, ha declarat que “com ja va passar amb l’estació marítima de Formentera a Eivissa, el Consell de Formentera donarà finalment suport a les mesures que s’hagin explicat a Formentera en el marc del Consell d’Entitats i comptin amb l’acord d’aquest òrgan consultiu”.
En l’explicació al Ple d’aquesta qüestió, el conseller de Mobilitat, Rafael González, ha explicat que "fa més de dos anys que treballem per regular l'entrada de vehicles a l'illa" i ha recordat que en setembre de 2014 aquest tema ja es va dur al Consell d'Entitats, d'on va sortir l'encàrrec perquè el Consell ho regulés, un acord que va estar ratificat pel plenari i que va quedar recollit dins les 14 propostes d'inici de legislatura que depenen de la col·laboració del Govern balear. Des de llavors, segons ha assegurat el conseller, la institució insular ha treballat per elaborar propostes i en l'últim període ho ha fet de manera conjunta amb el govern autonòmic.
Inventari de Béns i Drets del Consell
També s'ha aprovat la proposta d'aprovació de l'Inventari de Béns i Drets del Consell Insular. La proposta s'ha aprovat amb els vots a favor de tots els grups i l'abstenció del PSOE. D'altra banda, a la sessió s'ha donat el vistiplau de forma unànime a la proposta de sol•licitud per renovar el segell de reconeixement de Ciutat Amiga de la Infància a l'UNICEF.
El Ple ha donat suport a una proposta per fomentar el coneixement mutu i donar suport a col•lectius més vulnerables. Aquesta proposta de Compromís, transaccionada per l'equip de Govern, insta al Consell a què segueixi treballant en iniciatives que fomentin el coneixement mutu i que enforteixin el teixit social de l'illa, segueixi treballant per aconseguir la plena participació dels col·lectius més vulnerables i segueixi reclamant als organismes competents l'increment d'efectius i d'especialització en matèria de cossos i forces de seguretat destinats a Formentera. Així mateix, es demana una millora del finançament de l'estat a les comunitats autònomes en aquesta matèria. La proposta s'ha aprovat per 13 vots a favor i l'abstenció del PP.
També s'ha donat suport a la proposició dels socialistes relativa al manteniment dels serveis del SEPE a Formentera. Així mateix s'ha aprovat la proposició del PP relativa a la instal·lació d'accés a la platja de ses Illetes per a persones amb problemes de mobilitat. Així s'insta al Consell de Formentera a sol·licitar a les administracions pertinents a la creació a la platja de Ses Illetes una zona d'accés adaptada per a persones amb mobilitat reduïda. Aquestes dues propostes s'han aprovat per unanimitat.
Formentera adquireix la finca de Sa Senieta amb ajuda del Govern de les Illes Balears
El president del Consell de Formentera, Jaume Ferrer, i un representant de la propietat de la finca de Sa Senieta han signat el passat dilluns el contracte de compra-venda de Sa Senieta, pel qual el Consell de Formentera ha adquirit aquest immoble catalogat per un import de 2,5 milions d’euros. D’aquests, 1 milió d’euros serà finançat amb fons de l’Impost de Turisme Sostenible, i mig milió més amb fons de la Conselleria de Cultura, Participació i Esports del Govern de les Illes Balears; la resta ho finançarà el Consell de Formentera amb fons propis.
Recordem que "Sa Senieta" és l'únic immoble de Formentera declarat com a bé catalogat d'acord amb el previst a la Llei 12/1998, de 21 de desembre, del patrimoni històric de les Illes Balears, fet que ja posa de manifest els seus valors des del punt de vista del patrimoni cultural insular. Aquest immoble està inclòs en el Catàleg del Patrimoni Cultural de Formentera, com a element AT-C-150, amb grau de protecció B i va ser declarat com a bé catalogat a l'any 2002.
Es tracta d'un exemple únic de l'arquitectura tradicional de Formentera, per diverses raons. En primer lloc, perquè constitueix un complex de dos habitatges de dimensions importants i distribució més complexa del que resulta habitual a Formentera. En segon lloc, perquè es troba en un estat de conservació relativament bo i sense intervencions que l'hagin desvirtuat, de manera que manté les característiques, els materials i els acabats originals. I en tercer lloc, perquè, a falta d'un estudi més profund, les referències històriques que actualment es coneixen situen aquesta casa i la hisenda a la qual es vinculava dins del segle XVIII.
La compra de Sa Senieta dóna resposta al Pla Insular de Gestió del Patrimoni Cultural de Formentera 2017-2019, que inclou la restauració, la conservació i l'adquisició de béns prioritzant els elements amb major grau de protecció patrimonial i els que es troben en pitjor estat de conservació.
Elías Torres rep el Premi Nacional d'Arquitectura
El Consell de Formentera vol enviar una felicitació a l'arquitecte Elías Torres per haver rebut el Premi Nacional d'Arquitectura 2016. El Ministeri de Foment ha concedit aquest premi a l'estudi professional de l'arquitecte eivissenc, Elías Torres, i del tarragoní José Antonio Martínez Lapeña, que comparteixen estudi sota el nom Martínez Lapeña-Torres Arquitectos S. L. D'aquesta manera es reconeix la trajectòria professional d'aquests arquitectes que a Formentera han estat autors de projectes com el Jardí de ses Eres, i el Centre Antoni Tur, Gabrielet.
Celebració del Dia de la Constitució
El Ple del Consell de Formentera demana per unanimitat la modificació de la Constitució perquè l’illa tengui un senador propi
‘Mai ets petit si els teus somnis són justos’
Formentera aprova el pressupost del Consell de 2018
Pàgina 44 de 72